open-index/open-wikipedia-markdown huggingface dataset:
Ādams Vortons

**Ādams Džeimss Vortons** (; dzimis ) ir angļu futbolists, kurš spēlē pussarga pozīcijā un pārstāv Anglijas futbola izlasi. Kopš 2024. gada Vortons spēlē Anglijas Premjerlīgas komandā *[[Crystal Palace FC|Crystal Palace]]*.

Iepriekš pārstāvējis Anglijas komandu *[[Blackburn Rovers]]*.

Anglijas futbola izlases rindās debitējis 2024. gadā. Pārstāvējis izlasi 2024. gada Eiropas čempionātā.
## Sasniegumi
**Crystal Palace FC**
* FA kauss: 2024–25
* FA Community Shield: 2025

## Atsauces

## Ārējās saites
Pavels Davidovičs

**Pavels Mareks Davidovičs** (; dzimis ) ir poļu futbolists, kurš spēlē aizsarga pozīcijā un pārstāv Polijas futbola izlasi. Kopš 2019. gada Davidovičš spēlē Itālijas A sērijas komandā *[[Hellas Verona FC|Hellas Verona]]*.

Iepriekš spēlējis Polijas komandā *[[Lechia Gdańsk]]*, Portugāles komandā *[[SL Benfica|Benfica]]* B, Vācijas komandā *[[VfL Bochum]]* un Itālijas komandā *[[Palermo FC|Palermo]]*.

Polijas futbola izlases rindās debitējis 2015. gadā. Pārstāvējis izlasi 2020. un 2024. gada Eiropas čempionātā.

## Ārējās saites
Bartošs Salamons

**Bartošs Salamons** (; dzimis ) ir poļu futbolists, kurš spēlē centra aizsarga pozīcijā un pārstāv Polijas futbola izlasi. Kopš 2025. gada Salamons spēlē Itālijas *[[Serie C]]* līgas komandā *[[Carrarese Calcio 1908|Carrarese]]*.

Iepriekš visu karjeru pavadījis Itālijā, pārstāvot *[[Brescia Calcio|Brescia]]*, *[[Calcio Foggia 1920|Foggia]]*, *[[AC Milan|Milan]]*, *[[UC Sampdoria|Sampdoria]]*, *[[Delfino Pescara 1936|Pescara]]*, *[[Cagliari Calcio|Cagliari]]*, *[[S.P.A.L.|SPAL]]* un *[[Frosinone Calcio|Frosinone]]* komandas.

Polijas futbola izlases rindās debitējis 2013. gadā. Pārstāvējis izlasi 2016. un 2024. gada Eiropas čempionātā.

## Sasniegumi
**Cagliari**

* Itālijas B sērija: 2015—16

**Lech Poznań**

* Ekstraklasa: 2021—22, 2024—25

## Ārējās saites
Karols Sviderskis

**Karols Gžegožs Sviderskis** (; dzimis ) ir poļu futbolists, kurš spēlē uzbrucēja pozīcijā un pārstāv Polijas futbola izlasi. Kopš 2025. gada Sviderskis spēlē Grieķijas Superlīgas komandā Atēnu "Panathinaikos".

Iepriekš spēlējis Polijas komandā Bjalistokas "Jagiellonia" un Grieķijas komandā *[[PAOK FC|PAOK]]*.

Polijas futbola izlases rindās debitējis 2021. gadā. Pārstāvējis izlasi 2020. un 2024. gada Eiropas čempionātā, kā arī 2022. gada FIFA Pasaules kausā.

## Sasniegumi
**PAOK**

* Grieķijas Superlīga: 2018—19
* Grieķijas kauss: 2018—19, 2020—21

## Ārējās saites
Britu Amerika

**Britu Amerika** () bija teritoriju kopums Amerikā, ko kontrolēja Lielbritānija.

1775. gadā sākās Amerikas Savienoto Valstu Neatkarības karš. Parīzes miera līgumā, kas noslēdza neatkarības karu, Lielbritānija ne tikai atzina trīspadsmit koloniju neatkarību, bet arī atdeva Spānijai Austrumfloridas un Rietumfloridas kolonijas.

Britu ietekme joprojām ir jūtama gan ASV, gan Kanādas tiesību sistēmā, valodā, kultūrā un politiskajās struktūrās.

## Skatīt arī

* Krievijas Amerika

## Ārējās saites
Džerods Bouens

**Džerods Bouens** (; dzimis ) ir angļu futbolists, kurš spēlē uzbrucēja pozīcijā un pārstāv Anglijas futbola izlasi. Kopš 2020. gada Bouens spēlē Anglijas Premjerlīgas komandā *[[West Ham United FC|West Ham United]]*.

Iepriekš pārstāvējis Anglijas komandas *[[Hereford United F.C.|Hereford United]]* un *[[Hull City AFC|Hull City]]*.

Anglijas futbola izlases rindās debitējis 2022. gadā. Pārstāvējis izlasi 2024. gada Eiropas čempionātā.
## Nacionālā izlase

|-
|2022||4||0
|-
|2023||1||0
|-
|2024||9||1
|-
!Kopā||14||1
|}

## Sasniegumi
**West Ham United**

* UEFA Eiropas konferences līga: 2022—23

**Anglija**
* Eiropas čempionāts futbolā: finālists 2024

## Atsauces

## Ārējās saites
Čezunta

**Čezunta** (; ) ir pilsēta Anglijas dienvidaustrumos, Hārtfordšīras grāfistē, Broksbornas distrikta administratīvais centrs un lielākā apdzīvotā vieta. Atrodas grāfistes dienvidaustrumos Lī upes krastā  no grāfistes centra Hārtfordas un  no valsts galvaspilsētas Londonas centra, ietilpst Londonas aglomerācijā.

## Vēsture
Pastardienas grāmatā 1086. gadā minēta kā *Cestrehunt*; nosaukums cēlies no senangļu valodas un, domājams, nozīmē ‘romiešu būvēts cietoksnis’. Apdzīvotā vieta izveidojusies pie romiešu būvētā Ērminu ceļa no Londonas uz Linkolnu un tālāk uz Jorku; pastāvējusi vismaz kopš romiešu laika. Urbānā distrikta statuss kopš 1894. gada, 1944. gadā piešķirts ģerbonis, bet 1974. gadā Čezunta iekļauta Broksbornas distriktā.

## Atsauces

## Ārējās saites

* Čezuntas vēsture
Prizmatofili

**Prizmatofili** (*Prismatophyllum*) ir izmirušu rugozu koraļļpolipu ģints. Tie bija koloniālie polipi ar kaļķa skeletu. Ģinti 1900. gadā izdalīja amerikāņu paleontologs Džordžs Simpsons. Ģints pārstāvji dzīvoja devona periodā Ziemeļamerikā, Eiropā, Austrālijā un Āfrikā. Ģints tipiskā suga ir *Prismatophyllum rugosum* (sākotnēji *Cyathophyllum rugosum*). Šīs ģints pārstāvji varētu būt sastopami arī Latvijas augšdevona Daugavas svītas nogulumos.

## Apraksts
Tie ir cerioīdi rugozu koraļļi ar septām, kas var sasniegt vai arī nesasniegt centrālo asi. Tabulāriji parasti dalās horizontāli izvietotajā ass sērijā un aksiāli slīpajā periaksiālajā sērijā. Un parasti tur ir sastopami daudzi, sīki, lodveidīgi dissepimenti. Pēc uzbūves ģints ir ļoti līdzīga *[[Hexagonaria]]* ģintij ar plānākām septām.

## Sistemātika
Tā kā prizmatofilu ģints ir ļoti līdzīga heksagonāriju ģintij, tad daudzas sākotnēji prizmatofilu sugas tika pieskaitītas heksagonārijām. Atsevišķi pētnieki vispār uzskata prizmatofilas un heksagonārijas kā sinonīmas ģintis. Dažas prizmatofilu sugas ir šadas:

**Prismatophyllum** Simpson, 1900
* *[[Prismatophyllum chalkii]]* (Chapman, 1931)
* *[[Prismatophyllum hexagonum]]* (Goldfuss, 1826)
* *[[Prismatophyllum stevensi]]* (Chapman, 1925)
* *[[Prismatophyllum rugosum]]* (Rominger, 1876)

## Atsauces

## Ārējās saites
* LU muzejs, Mēneša priekšmets.
Velinhetfīlda

**Velinhetfīldas boro** () ir nemetropoles distrikts ar boro statusu Anglijas dienvidaustrumos, Hārtfordšīras grāfistē. Atrodas grāfistes dienvidos, robežojas dienvidrietumos ar Hārtsmeru, rietumos — ar Sentolbansu, ziemeļos — ar Ziemeļhārtfordšīru, austrumos — ar Austrumhārtfordšīru un Broksbornu, bet dienvidos — ar Lielo Londonu. Distrikta administratīvais centrs un lielākā apdzīvotā vieta ir Velina.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Velinas urbāno distriktu un Hetfīldas un Velinas lauku distriktus. Administratīvi distriktu veido ārpuspagastu teritorija (*unparished area*), kas iekļauj Velinas ( iedzīvotāji) pilsētu un ko tieši pārvalda boro padome, Hetfīldas pilsēta ( iedzīvotāji), kā arī 7 pagasti. Distrikts nodēvēts pēc tās divām galvenajām apdzīvotajām vietām.

## Ārējās saites

*
Adams Buksa

**Adams Buksa** (; dzimis ) ir poļu futbolists, kurš spēlē uzbrucēja pozīcijā un pārstāv Polijas futbola izlasi. Kopš 2024. gada Buksa pārstāv Itālijas A sērijas komandu *[[Udinese Calcio|Udinese]]*.

Iepriekš pārstāvējis Polijas komandas *[[Lechia Gdańsk]]*, *[[Zagłębie Lubin]]* un *[[Pogoń Szczecin]]*, ASV komandu *[[Jaunanglijas "Revolution"|New England Revolution]]*, Francijas komandu *[[RC Lens|Lens]]*, Turcijas komandu *[[Antalyaspor]]* un Dānijas komandu *[[FC Midtjylland|Midtjylland]].*

Polijas futbola izlases rindās debitējis 2021. gadā. Pārstāvējis izlasi 2024. gada Eiropas čempionātā.

## Sasniegumi
**New England Revolution**

* Supporters' Shield: 2021

## Ārējās saites
Marcins Bulka

**Marcins Bulka** (; dzimis ) ir poļu futbolists, kurš spēlē vārtsarga pozīcijā un pārstāv Polijas futbola izlasi. Kopš 2025. gada Bulka spēlē Saūda Arābijas profesionālās līgas komandā *[[Neom SC|Neom]]*.

Iepriekš pārstāvējis Francijas komandas *[[Paris Saint-Germain]]*, *[[LB Châteauroux|Châteauroux]]* un *[[OGC Nice|Nice]]* kā arī Spānijas komandu *[[FC Cartagena|Cartagena]]*.

Polijas futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.

## Sasniegumi
**Paris Saint-Germain**

* Francijas 1. līga: 2019—20

## Ārējās saites
Mihals Skurass

**Mihals Skurass** (; dzimis ) ir poļu futbolists, kurš spēlē pussarga pozīcijā un pārstāv Polijas futbola izlasi. Kopš 2025. gada Skurass spēlē Beļģijas Pro līgas komandā *[[KAA Gent|Gent]]*.

Iepriekš pārstāvējis Polijas komandas *[[Lech Poznań]]*, *[[Bruk-Bet Termalica Nieciecza|Bruk-Bet Termalica]]* un *[[Raków Częstochowa]]*.

Polijas futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā un 2024. gada Eiropas čempionātā.

## Sasniegumi
**Lech Poznań**

* Ekstraklasa: 2021—22

**Club Brugge**

* Beļģijas Pro līga: 2023—24

## Ārējās saites
Bārbeles iela

**Bārbeles iela** var būt:

* Bārbeles iela — iela Rīgā;
* Bārbeles iela — iela Olaines pagasta Jāņupē;
* Bārbeles iela — iela Glūdas pagasta Viesturciemā.
Barts Verbrugens

**Barts Verbrugens** (; dzimis ) ir Nīderlandes futbolists, kurš spēlē vārtsarga pozīcijā un pārstāv Nīderlandes futbola izlasi. Kopš 2023. gada Verbrugens spēlē Anglijas Premjerlīgas komandā *[[Brighton & Hove Albion F.C.|Brighton & Hove Albion]]*.

Iepriekš pārstāvējis Nīderlandes komandu *[[NAC Breda]]* un Beļģijas komandu *[[RSC Anderlecht|Anderlecht]]*.

Nīderlandes futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.

## Ārējās saites
Lutsharels Gērtreida

**Lutsharels Gērtreida** (; dzimis ) ir Nīderlandes futbolists, kurš spēlē aizsarga pozīcijā un pārstāv Nīderlandes futbola izlasi. Kopš 2025. gada Gērtreida pārstāv Anglijas Premjerlīgas komandu *[[Sunderland AFC|Sunderland]]*, kas viņu īrē no *[[RB Leipzig]]*.

Ar *[[Feyenoord]]* komandu ieguvis vienu *[[Eredivisie]]* čempionu titulu un divus Nīderlandes kausus.

Nīderlandes futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.

## Sasniegumi
**Feyenoord**

* Eredivisie: 2022—23
* Nīderlandes kauss: 2017—18, 2023—24
* Johan Cruijff Schaal: 2018

## Ārējās saites
Tidžani Reinderss

**Tidžani Reinderss** (; dzimis ) ir Nīderlandes futbolists, kurš spēlē pussarga pozīcijā un pārstāv Nīderlandes futbola izlasi. Kopš 2025. gada Reinderss spēlē Anglijas Premjerlīgas komandā *[[Manchester City F.C.|Manchester City]]*.

Iepriekš pārstāvējis Nīderlandes komandas *[[PEC Zwolle]]*, *[[AZ Alkmaar]]* un *[[RKC Waalwijk]]*, kā arī Itālijas komandā *[[AC Milan|Milan]]*.

Nīderlandes futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.
## Sasniegumi
**AC Milan**

* Supercoppa Italiana: 2024
## Atsauces

## Ārējās saites
Džojs Vērmans

**Džojs Vērmans** (; dzimis ) ir Nīderlandes futbolists, kurš spēlē pussarga pozīcijā un pārstāv Nīderlandes futbola izlasi. Kopš 2022. gada Vērmans spēlē *[[Eredivisie]]* komandā *[[PSV Eindhoven]]*.

Iepriekš spēlējis Nīderlandes komandās *[[FC Volendam|Volendam]]* un *[[SC Heerenveen|Heerenveen]]*.

Nīderlandes futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.

## Sasniegumi
**PSV**

* Eredivisie: 2023—24
* Nīderlandes kauss: 2021—22, 2022—23
* Johan Cruijff Schaal: 2022, 2023

## Ārējās saites
Džošua Zirkzē

**Džošua Zirkzē** (; dzimis ) ir Nīderlandes futbolists, kurš spēlē uzbrucēja pozīcijā un pārstāv Nīderlandes futbola izlasi. Kopš 2024. gada Zirkzē spēlē Anglijas Premjerlīgas komandā *[[Manchester United FC|Manchester United]]*.

Iepriekš pārstāvējis Vācijas komandu Minhenes "Bayern", Itālijas komandas *[[Parma Calcio 1913|Parma]]* un *[[Bologna F.C. 1909|Bologna]]*, kā arī Beļģijas komandu *[[RSC Anderlecht|Anderlecht]]*.

Zirkzē tika iekļauts Nīderlandes futbola izlases sastāvā 2024. gada Eiropas čempionātam.

## Sasniegumi
**Bayern Munich**

* Vācijas Bundeslīga: 2019—20
* Vācijas kauss: 2019—20
* DFL-Supercup: 2020, 2022
* UEFA Čempionu līga: 2019—20
* UEFA Superkauss: 2020

## Ārējās saites
Gernots Trauners

**Gernots Trauners** (; dzimis ) ir Austrijas futbolists, kurš spēlē centra aizsarga pozīcijā un pārstāv Austrijas futbola izlasi. Kopš 2021. gada Trauners spēlē Nīderlandes *[[Eredivisie]]* līgas komandā Roterdamas "Feyenoord", kur viņš ir arī komandas kapteinis.

Iepriekš spēlējis Austrijas komandās *[[LASK]]* un *[[SV Ried|Ried]]*.

Austrijas futbola izlases rindās debitējis 2018. gadā. Pārstāvējis izlasi 2024. gada Eiropas čempionātā.

## Sasniegumi
**Feyenoord**

* Eredivisie: 2022—23
* Nīderlandes kauss: 2023—24

## Ārējās saites
Brians Brobejs

**Brians Brobejs** (; dzimis ) ir Nīderlandes futbolists, kurš spēlē uzbrucēja pozīcijā un pārstāv Nīderlandes futbola izlasi. Kopš 2025. gada Brobejs spēlē Anglijas Premjerlīgas komandā *[[Sunderland AFC|Sunderland]]*.

Savas karjeras laikā pārstāvējis arī Nīderlandes *[[Eredivisie]]* komandu Amsterdamas "Ajax" un Vācijas Bundeslīgas komandu *[[RB Leipzig]]*.

Nīderlandes futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.

## Sasniegumi
**Ajax**

* Eredivisie: 2020—21, 2021—22
* Nīderlandes kauss: 2020—21

## Ārējās saites
Andreass Veimanis

**Andreass Veimanis** (; dzimis ) ir Austrijas futbolists, kurš spēlē uzbrucēja pozīcijā un pārstāv Austrijas futbola izlasi. Kopš 2024. gada Vaimans spēlē Anglijas futbola čempionāta komandā *[[Blackburn Rovers]]*.

Visu savu karjeru aizvadījis Anglijā. No 2010. līdz 2015. gadam pārstāvējis Anglijas Premjerlīgas komandu *[[Aston Villa FC|Aston Villa]]*, kur viņš kopumā 129 mačos guva 24 vārtus. Vēlāk pievienojies *[[Derby County FC|Derby County]]*, 2017. gadā ticis izīrēts *[[Wolverhampton Wanderers]]*, bet 2018. gadā pievienojies *[[Bristol City FC|Bristol City]]*.

Austrijas futbola izlases rindās debitējis 2012. gadā. Pārstāvējis izlasi 2024. gada Eiropas čempionātā.

## Ārējās saites
Ians Mātsens

**Ians Mātsens** (; dzimis ) ir Nīderlandes futbolists, kurš spēlē pussarga pozīcijā un pārstāv Nīderlandes futbola izlasi. Kopš 2024. gada Mātsens pārstāv Anglijas Premjerlīgas komandu *[[Aston Villa FC|Aston Villa]]*.

Savu karjeru sācis *[[Chelsea F.C.|Chelsea]]* komandā. Ticis izīrēts Anglijas komandām *[[Charlton Athletic F.C.|Charlton Athletic]]*, *[[Coventry City F.C.|Coventry City]]* un *[[Burnley FC|Burnley]]*, kā arī Vācijas komandai *[[Borussia Dortmund]]*.

Mātsens tika iekļauts Nīderlandes futbola izlases sastāvā 2024. gada Eiropas čempionātam.

## Sasniegumi
**Burnley**

* Anglijas čempionāts: 2022—23

## Ārējās saites
Nikolass Zeivalds

**Nikolass Zeivalds** (; dzimis ) ir Austrijas futbolists, kurš spēlē pussarga pozīcijā un pārstāv Austrijas futbola izlasi. Kopš 2023. gada Zeivalds spēlē Vācijas Bundeslīgas komandā *[[RB Leipzig]]*.

Savu karjeru sācis *[[FC Red Bull Salzburg|Red Bull Salzburg]]* sistēmas komandā *[[FC Liefering|Liefering]]*. Ar Zalcburgas komandu divas reizes kļuvis par Austrijas čempionu.

Austrijas futbola izlases rindās debitējis 2021. gadā. Pārstāvējis izlasi 2024. gada Eiropas čempionātā.

## Sasniegumi
**Red Bull Salzburg**

* Austrijas Bundeslīga: 2020—21, 2021—22
* Austrijas kauss: 2020—21, 2021—22

**RB Leipzig**

* DFL-Supercup: 2023

## Ārējās saites
Voldemārs Bisenieks

**Voldemārs Bisenieks** (dzimis , miris ) bija latviešu revolucionārs, padomju saimnieciskais darbinieks.

## Dzīvesgājums
Piedzimis 1884. gadā zemnieku ģimenē. 8 gadu vecumā palicis bez tēva. Pabeidzis Vircavas pagasta skolas 5 klases un Jelgavas reālskolas 2 klases, strādāja pagasta kancelejā. Darbojās sociāldemokrātiskos pulciņos, 1904. gadā pārvācās uz Jelgavu, kur strādāja gadījuma darbus. Piedalījās 1905.—1907. gada revolūcijā, rīkoja streikus Svētē, Iecavā, Bauskā, Sesavā, no 1905. gada augusta — Rīgā, pēc tam turpināja darboties dzimtā apriņķa LSDSP pagastu organizācijās. 1906. gadā bija KSDSP Rīgas komitejas propagandistu kolēģijas un Rīgas Sociālistisko organizāciju komitejas Kara komitejas loceklis, piedalījās "Cīņas" izdošanā. Īslaicīgi arestēts 1906. gada novembrī, 1907. gada jūnijā atkārtoti arestēts, 1909. gadā notiesāts uz 6 gadiem katorgā, sodu izcieta Rīgas Centrālcietumā, pēc sarīkota masveida politiska badastreika pārvests uz Saratovas cietumu. 1914. gada decembrī izsūtīts uz Irkutskas guberņas Verhoļenskas apriņķi, kur strādāja par grāmatvedi patērētāju biedrībās.

Atbrīvots pēc Februāra revolūcijas, kļuvis par KSDSP Tulunas komitejas locekli. No 1918. gada marta līdz 1922. gada decembrim veica partijas darbu Irkutskā, Kolčaka varas laikā darbojās pagrīdē. No 1922. gada decembra — Maskavā: Kooperatoru centrālās padomes Organizēšanas birojā, Kooperatīvās bankas valdē no 1924. gada. No 1930. gada strādāja PSRS Ārējās tirdzniecības Tautas komisariāta pārstāvniecībās Anglijā. Personālais pensionārs kopš 1934. gada.

Dzīvoja Maskavā. 1937. gada 3. decembrī arestēts, pārvests uz Ļeņingradu. 1938. gada 28. augustā IeTK un PSRS prokuratūras komisija piesprieda V. Biseniekam nāvessodu. Nošauts 1938. gada 6. septembrī. Reabilitēts 1957. gadā.

## Radinieki
* brāļi Georgs un Jānis
* mazmazdēls Vladimirs Kara-Murza

## Atsauces
Ziemeļu pretošanās kustība

200px|thumb|Ziemeļu pretošanās kustības logotips
**Ziemeļu pretošanās kustība** (, , , , , ) ir Ziemeļvalstu neonacistu kustība Ziemeļvalstīs un politiskā partija Zviedrijā. Bez Zviedrijas tā ir izveidota arī Norvēģijā, Dānijā un Islandē, kā arī iepriekš pastāvēja Somijā, pirms to aizliedza 2019. gadā. Terorisma eksperts Magnuss Ranstorps to raksturojis kā teroristu organizāciju, jo tās mērķis ir likvidēt demokrātiju, kā arī dalība paramilitārās aktivitātes. 2022. gadā daži ASV Kongresa locekļi aicināja šo organizāciju iekļaut ASV Valsts departamenta Ārvalstu teroristu organizāciju sarakstā. 2024. gada 14. jūnijā ASV Valsts departaments atzina Ziemeļu pretošanās kustību un tās vadītājus par īpaši izraudzītajiem globālajiem teroristiem.

## Atsauces

## Ārējās saites
Žonatans Klauss

**Žonatans Florēns Klauss** (; dzimis ) ir Francijas futbolists, kurš spēlē labas malas aizsarga pozīcijā un pārstāv Francijas futbola izlasi. Kopš 2024. gada Klauss spēlē Francijas 1. līgas komandā *[[OGC Nice|Nice]]*.

Iepriekš pārstāvējis vairākas zemāko līgu komandas Francijā un Vācijā. Spēlējis arī Francijas 1. līgas komandās *[[RC Lens|Lens]]* un *[[Olympique Marseille|Marseille]]*.

Francijas futbola izlases rindās debitējis 2022. gadā. Pārstāvējis izlasi 2024. gada Eiropas čempionātā.

## Sasniegumi
**Arminia Bielefeld**

* Vācijas 2. Bundeslīga: 2019—20

## Ārējās saites
Bradlī Barkola

**Bradlī Barkola** (; dzimis ) ir Francijas futbolists, kurš spēlē uzbrucēja pozīcijā un pārstāv Francijas futbola izlasi. Kopš 2023. gada Barkola spēlē Francijas 1. līgas komandā Parīzes "Saint-Germain".

Iepriekš pārstāvējis Francijas komandu Lionas "Olympique".

Francijas futbola izlases rindās debitējis 2024. gadā. Pārstāvējis izlasi 2024. gada Eiropas čempionātā.

## Sasniegumi
**Paris Saint-Germain**

* Francijas 1. līga: 2023—24
* Francijas kauss: 2023—24
* Trophée des Champions: 2024
* UEFA Čempionu līga: 2024—2025 
* UEFA Superkauss: 2025

**Francija**
* UEFA Nāciju līga trešā vieta:2024—2025

## Atsauces

## Ārējās saites
Zeno Debasts

**Zeno Debasts** (; dzimis ) ir Beļģijas futbolists, kurš spēlē centra aizsarga pozīcijā un pārstāv Beļģijas futbola izlasi. Kopš 2024. gada Debasts spēlē Portugāles Premjerlīgas komandā *[[Sporting CP]]*.

Savu karjeru sācis Beļģijas komandā *[[R.S.C. Anderlecht|Anderlecht]]*.

Beļģijas futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā un 2024. gada Eiropas čempionātā.

## Ārējās saites
Staru lidlauks

**Staru lidlauks** ir nesertificēts lidlauks, kas atrodas Daukstu pagastā, Gulbenes novadā ar 400 metru garu un 20 metru platu asfalta segumu. Lidlauku izbūvēja padomju laikos lauksaimniecības vajadzībām. Lidlauks ir sliktā stāvoklī, nav piemērots normālai darbībai. Var izmantot avārijas nosēšanās gadījumā vai kvalificēti piloti STOL lidmašīnā. Lidlauka ēkā ierīkota kokapstrādes ražotne.

## Kuriozi
Diktatoru lidmašīnu izsekošanas tīmekļa vietne *Dictator Alert* apgalvo, ka 2019. gada 24. septembra rītā lidlaukā nosēdusies Baltkrievijas valdības lidmašīna "Boeing 767", bet lidlauka skrejceļa garums nepieļauj šādas lidmašīnas veiksmīgu nosēšanos un nav zināms cits apstiprinājums šādam notikumam.

## Atsauces
Fēmarnbelta tunelis

**Fēmarnbelta tunelis** (, ) ir iegremdēts tunelis, kas tiek būvēts un kas savienos Dānijai piederošo Lollandes salu ar Vācijai piederošo Fēmarnas salu, šķērsojot 18 kilometrus plato Fēmarnbeltu Baltijas jūrā.

Tas nodrošinās tiešu savienojumu starp Vācijas ziemeļiem un Lollandi, un no turienes uz Dānijai piederošo Zēlandes salu un Kopenhāgenu, kļūstot par pasaulē garāko ceļu un dzelzceļa tuneli. Tunelis būs galvenais savienojums starp Centrāleiropu un Skandināviju. Tas saīsinās brauciena laiku starp Lollandi un Fēmarnu no 45 minūtēm ar prāmi (neskaitot gaidīšanas un iekāpšanas laiku) līdz 10 minūtēm ar automašīnu un septiņām minūtēm ar vilcienu. Elektrificētā ātrgaitas dzelzceļa līnija ļaus attīstīt ātrumu līdz .

Projekta izmaksas sākotnēji lēstas 5,5 miljardu eiro apmērā. Līdz 2010. gadam, kad Dānija un Vācija parakstīja līgumu par tilta būvniecību, tas bija pieaudzis līdz 7,4 miljardiem eiro. Tuneli finansē Dānija, kas iekasēs transporta nodevu. Vācija savukārt ieguldīs vēl papildu 800 miljonus eiro, lai savienotu tuneli ar savu automaģistrāļu tīklu.

Tunelis aizstās intensīvi noslogotu prāmju satiksmi no Redbijas un Putgardenas, ko pašlaik apkalpo *[[Scandlines]]*.

Fēmarnu ar Vācijas cietzemi savieno Fēmarnzunda tilts, un Lollandi caur Falsteras salu savieno tunelis un tilti ar Zēlandi. Savukārt Zēlande caur Ēresunda tiltu savienota ar Zviedrijas cietzemi. Pastāv arī savienojums starp Zēlandi un Vāciju caur Lielā Belta tiltu, starp Fīnu un Jitlandi. Fēmarnbelta tuneli paredzēts pabeigt 2029. gadā.

## Atsauces

## Ārējās saites

*
Spēlmaņu nakts 2023/2024

**[[Spēlmaņu nakts]] 2023/2024** balvu pasniegšanas ceremonija norisinājās , Valmieras Drāmas teātrī. Ceremonijas laikā tika apbalvotas 2023./2024. gada teātra sezonas izrādes un to veidotāji, kā arī pasniegtas balvas par mūža ieguldījumu teātra mākslā un skatītāju simpātijas balvas. Balvas tika pasniegtas 15 kategorijās.

## Žūrija
Žūrijas komisijas sastāvā bija žūrijas komisijas priekšsēdētājs, teātra kritiķis, laikraksta "Diena" žurnālists Atis Rozentāls, žūrijas komisijas priekšsēdētāja vietniece, teātra kritiķe Kitija Balcare, teātra kritiķe un interneta žurnāla "Satori" redaktore Anna Andersone, teātra zinātniece Evita Mamaja, teātra un dejas kritiķe Dita Jonīte, teātra režisore un pedagoģe Māra Ķimele un teātra režisors un pedagogs Juris Rijnieks.

## Laureāti un nominācijas
*Piez.: Pie nominācijām uzskaitīti visi izvirzītie pretendenti; laureāti atrodas saraksta augšgalā un ir izcelti *'treknrakstā*'.*

## Atsauces

## Ārējās saites
* Nominācijas & apbalvojumi Spēlmaņu Nakts 2023/2024
Hetfīlda

**Hetfīlda** () ir pilsēta un pagasts Anglijas dienvidaustrumos, Hārtfordšīras grāfistē, Velinhetfīldas distrikta otra lielākā apdzīvotā vieta un industriālais centrs. Atrodas grāfistes vidienē Lī upes krastā  no distrikta centra Velinas,  no grāfistes centra Hārtfordas un  no valsts galvaspilsētas Londonas centra. No 1930. gadiem līdz 1990. gadiem pilsēta bija nozīmīgs aerokosmiskās rūpniecības centrs. Hetfīldā atrodas Hārtfordšīras Universitāte.

## Vēsture
Hetfīlda zināma kopš 9. gadsimta. Pastardienas grāmatā 1086. gadā minēta kā Īli abatijas īpašums. 1226. gadā karalis Henrijs III piešķīra Īli bīskapam tirgus tiesības; pilsēta tolaik dēvēta par Bišopshetfīldu (*Bishops Hatfield*). Pilsēta izaugusi ap Solsberi marķīzu dzimtas rezidenci Hetfīldhausu. Vietā, kas tagad pazīstama kā Vecā pils Hetfīldas parkā, trīs gadus bija ieslodzīta Elizabete Tjūdora, vēlākā karaliene Elizabete I. Pēc Otrā pasaules kara Hetfīlda tika izvēlēta par vienu no «jauno pilsētu» attīstības programmas pilsētām ar plānoto iedzīvotāju skaitu 25 tūkstoši. Pilsēta tika uzbūvēta otrpus dzelzceļam no Hetfīldas vēsturiskā centra.

1930. gadā uz pilsētu savu rūpnīcu pārcēla lidmašīnu ražotājs *[[de Havilland]]* un līdz 1949. gadam tas bija kļuvis par lielāko darba devēju pilsētā ar 4000 nodarbinātajiem. Otrā pasaules kara laikā Hetfīldā būvēja *Mosquito* bumbvedējus un iznīcinātājus, bet pēc kara ražoja britu reaktīvo iznīcinātāju *Vampire*. 1960. gadā rūpnīcu pārņēma *Hawker Siddeley*, bet 1978. gadā tā tika iekļauta *British Aerospace*. Rūpnīca slēgta 1993. gadā.

## Atsauces

## Ārējās saites
Dodi Lukebakio

**Dodi Lukebakio** (; dzimis ) ir Beļģijas futbolists, kurš spēlē uzbrucēja pozīcijā un pārstāv Beļģijas futbola izlasi. Kopš 2023. gada Lukebakio spēlē Portugāles Premjerlīgas komandu Lisabonas "Benfica".

Iepriekš pārstāvējis Beļģijas komandas *[[RSC Anderlecht|Anderlecht]]* un *[[R. Charleroi S.C.|Charleroi]]*, Francijas komandu *[[Toulouse FC|Toulouse]]*, Anglijas komandu *[[Watford FC|Watford]]*, Vācijas komandas *[[Fortuna Düsseldorf]]*, *[[Hertha BSC]]* un *[[VfL Wolfsburg]]*, kā arī Spānijas komandu *[[Sevilla FC|Sevilla]].*

2016. gadā aizvadījis vienu maču Kongo DR futbola izlases rindās. Beļģijas futbola izlases rindās debitējis 2020. gadā. Pārstāvējis izlasi 2024. gada Eiropas čempionātā.

## Ārējās saites
Asters Vrankss

**Asters Jans Vrankss** (; dzimis ) ir Beļģijas futbolists, kurš spēlē pussarga pozīcijā un pārstāv Beļģijas futbola izlasi. Kopš 2025. gada Vrankss spēlē Itālijas A sērijas komandā *[[US Sassuolo Calcio|Sassuolo]]*, kas viņu īrē no *[[VfL Wolfsburg]]*.

Iepriekš spēlējis arī Beļģijas komandā *[[KV Mechelen|Mechelen]]* un Itālijas komandā *[[AC Milan|Milan]]*.

Beļģijas futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.

## Ārējās saites
Arturs Vermērens

**Arturs Deniss Vermērens** (; dzimis ) ir Beļģijas futbolists, kurš spēlē pussarga pozīcijā un pārstāv Beļģijas futbola izlasi. Kopš 2025. gada Vermērens spēlē Francijas 1. līgas komandā Marseļas "Olympique", kas viņu īrē no *[[RB Leipzig]].*

Iepriekš pārstāvējis Beļģijas Pro līgas komandu *[[Royal Antwerp FC|Royal Antwerp]]*, ar ko 2023. gadā izcīnījis līgas čempionu titulu, kā arī Spānijas komandu Madrides "Atletico".

Beļģijas futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.

## Sasniegumi
***Royal Antwerp***

* Beļģijas Pro līga: 2022—23
* Beļģijas kauss: 2022—23
* Beļģijas Superkauss: 2023

## Ārējās saites
Tomāšs Suslovs

**Tomāšs Suslovs** (; dzimis ) ir Slovākijas futbolists, kurš spēlē pussarga pozīcijā un pārstāv Slovākijas futbola izlasi. Kopš 2024. gada Suslovs spēlē Itālijas A sērijas komandā *[[Hellas Verona FC|Hellas Verona]]*.

Iepriekš spēlējis Nīderlandes komandā *[[FC Groningen|Groningen]]*.

Slovākijas futbola izlases rindās debitējis 2020. gadā. Pārstāvējis izlasi 2020. un 2024. gada Eiropas čempionātā.

## Ārējās saites
Roberts Boženīks

**Roberts Boženīks** (; dzimis ) ir Slovākijas futbolists, kurš spēlē uzbrucēja pozīcijā un pārstāv Slovākijas futbola izlasi. Kopš 2023. gada Boženīks spēlē Portugāles Premjerlīgas komandā *[[Boavista FC|Boavista]]*.

Iepriekš spēlējis Slovākijas komandā *[[MŠK Žilina|Žilina]]*, Nīderlandes komandā *[[Roterdamas "Feyenoord"|Feyenoord]]* un Vācijas komandā *[[Fortuna Düsseldorf]]*.

Slovākijas futbola izlases rindās debitējis 2019. gadā. Pārstāvējis izlasi 2020. un 2024. gada Eiropas čempionātā.

## Ārējās saites
Hārtsmera

**Hārtsmeras boro** () ir nemetropoles distrikts ar boro statusu Anglijas dienvidaustrumos, Hārtfordšīras grāfistē. Atrodas grāfistes dienvidos, robežojas dienvidos ar Lielo Londonu, rietumos — ar Trīriversu un Votfordu, ziemeļos — ar Sentolbansu, bet austrumos — ar Velinhetfīldu. Distrikta administratīvais centrs un lielākā apdzīvotā vieta ir Boremvuda.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Bušī un Potersbaras urbānos distriktus, Elstri lauku distriktu un vienu pagastu no Votfordas lauku distrikta. Nodēvēts pēc tā atrašanās vietas Hārtfordšīras (saīsināti — *Herts*) pierobežā (senvārds *mere* — ‘robeža’). Administratīvi distriktu veido divas ārpuspagastu teritorijas (*unparished area*), kas iekļauj Bušī ( iedzīvotāji) un Potersbaras () pilsētas un ko tieši pārvalda boro padome, Boremvudas pilsēta ( iedzīvotāji), kā arī 4 pagasti.

## Ārējās saites
Prāta spēles 2

**"Prāta spēles 2"** () ir 2024. gada ASV pieaugšanas animācijas filma, ko veidojusi studija *[[Pixar]]* uzņēmumam *[[Walt Disney Studios Motion Pictures|Walt Disney Pictures]]*. Filmas "Prāta spēles" (2015) turpinājumu režisēja Kelsijs Manns (debijā pilnmetrāžas režijā) un producēja Marks Nīlsens, scenāriju sarakstīja Mega Lefova un Deivs Holšteins. Filmā savas balss lomas no pirmās filmas ieskaņojuši Eimija Polere, Filisa Smita, Luiss Bleks, Daiena Leina un Kails Maklaklans, bet jaunos tēlus ieskaņojuši Maija Hoka, Kensingtons Tolmens, Tonijs Heils, Liza Lapira, Ajo Edebiri, Lilimāra, Greisa Lu, Sumaja Nuridina-Grīna, Adele Egzarkopulosa un Pols Valters Hauzers.

Filma stāsta par Railijas emocijām, kurām pievienojas jaunas emocijas, kas vēlas pārņemt Railijas galvu.

Pirmo reizi par filmu paziņoja 2022. gada septembrī izstādē *[[D23 Expo]]*. Filmas "Prāta spēles 2" pirmizrāde notika  Losandželosas teātrī *[[El Capitan]]*, bet ASV un Latvijas kinoteātros to sāka demonstrēt no 14. jūnija. Filma saņēma pozitīvas kritiķu atsauksmes un visā pasaulē nopelnījusi vairāk nekā vienu miljardu ASV dolāru, ierindojot filmu pirmajā vietā starp pelnošākajām 2024. gada filmām.

## Atsauces

## Ārējās saites
*
Velina

**Velinas Dārzu pilsēta** () ir pilsēta Anglijas dienvidaustrumos, Hārtfordšīras grāfistē, Velinhetfīldas distrikta administratīvais centrs un lielākā apdzīvotā vieta. Atrodas grāfistes vidienē starp Lī un tās pieteku Mimramu  no grāfistes centra Hārtfordas un  no valsts galvaspilsētas Londonas centra. Pēc Lečvērtas Velina ir otrā pēc dārzu pilsētas koncepcijas būvētā pilsēta un viena no pirmajām pēc Otrā pasaules kara būvētajām «jaunajām pilsētām».

## Vēsture
Pilsētu 1920. gadā dibināja sociālais reformators Ebenīzers Hovards un viņa domubiedri pēc pasaulē pirmās pēc dārzu pilsētas principa būvētās Lečvērtas panākumiem. Dārzu pilsētas principi tika noformulēti 1898. gadā izdotajā grāmatā *To-morrow: A Peaceful Path to Real Reform*. Idejas pamatā bija izveidot vidi, kur industriālās teritorijas būtu nodalītas no dzīvojamiem rajoniem un iedzīvotājiem būtu pieejamas lauku videi pielīdzināmas zaļās teritorijas.

1919. gadā Hovards nodibināja kompāniju *Second Garden City Limited*, kas iegādājās zemi jaunās pilsētas būvniecībai. Sākotnēji to bija plānots saukt par Digsvelu (*Digswell*) pēc viena no topošās pilsētas teritorijā esošajiem ciemiem, bet vēlāk plānoto nosaukumu izmainīja uz «Velina» pēc cita tuvējā ciema, jo sākotnēji projekts tika apspriests ar nosaukumu «jaunā dārzu pilsēta pie Velinas» (*new garden city near Welwyn*). Pilsēta tika uzbūvēta ap kilometru garu kokiem apstādītu Parkveja bulvāri 18. gadsimta karaļu Džordžu laikmeta stilā. 1927. gadā Velinas Dārzu pilsētai piešķīra urbānā distrikta statusu, bet 1931. gadā pilsētas iedzīvotāju skaits sasniedza 8,5 tūkstošus.

1948. gadā Velina tika izvēlēta par vienu no pēckara «jaunajām pilsētām», kuru koncepcija lielā mērā bija balstīta Hovarda dārzu pilsētu konceptā; par tās plānošanas konsultantu kļuva sākotnējais arhitekts un plānotājs Luī de Suasāns. 1958. gadā Velinai piešķirts ģerbonis.

## Atsauces

## Ārējās saites
Vauts Fāss

**Vauts Fāss** (; dzimis ) ir Beļģijas futbolists, kurš spēlē centra aizsarga pozīcijā un pārstāv Beļģijas futbola izlasi. Kopš 2026. gada Fāss spēlē Francijas 1. līgas komandā *[[AS Monaco|Monaco]]*, kas viņu īrē no *[[Leicester City F.C.|Leicester City]]*.

Iepriekš pārstāvējis Beļģijas komandas *[[RSC Anderlecht|Anderlecht]]* un *[[KV Oostende|Oostende]]*, Nīderlandes komandas *[[SC Heerenveen|Heerenveen]]* un *[[SBV Excelsior|Excelsior]]*, kā arī Francijas komandā *[[Stade de Reims|Reims]]*.

Beļģijas futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā un 2024. gada Eiropas čempionātā.

## Sasniegumi
**Leicester City**

* Anglijas čempionāts: 2023—24

## Ārējās saites
Ziemeļblāzmas iela

**Ziemeļblāzmas iela** var būt:

* Ziemeļblāzmas iela — iela Rīgā;
* Ziemeļblāzmas iela — iela Saulkrastos.

## Skatīt arī
* Ziemeļblāzma
* Blāzmas iela
Boremvuda

**Boremvuda** (; ) ir pilsēta un pagasts Anglijas dienvidaustrumos, Hārtfordšīras grāfistē, Hārtsmeras distrikta administratīvais centrs un lielākā apdzīvotā vieta. Atrodas grāfistes dienvidos  no grāfistes centra Hārtfordas un  no valsts galvaspilsētas Londonas centra, ietilpst tās aglomerācijā. Nozīmīgs kinoindustrijas centrs, tiek dēvēta par «Britu Holivudu».

## Vēsture
Vēstures avotos pirmoreiz minēta 1188. gadā kā Boremas mežs (*Bosci de Boreham*). Vēsturiski Boremvuda ietilpusi Elstri pagastā. 1920. gados Elstri un Boremvudā tika nodibinātas vairākas kinostudijas un pilsēta kļuva par nozīmīgu britu kinoindustrijas centru — šeit filmēti "Zvaigžņu kari", "Indiana Džonss", "Mirdzums" un citas filmas, kā arī televīzijas šovi un seriāli. Pilsēta ievērojami izaugusi pēc Otrā pasaules kara, kad uz piepilsētām pārcēlās daļa Londonas iedzīvotāju no kara laikā sabombardētajiem mājokļiem.

## Atsauces

## Ārējās saites

* Elstree & Borehamwood Town Council
* Borehammwood at Hertfordshire County Council
Sentolbansa (boro)

**Sentolbansas lielpilsēta un distrikts** () ir lielpilsēta un nemetropoles distrikts ar boro statusu Anglijas dienvidaustrumos, Hārtfordšīras grāfistē. Atrodas grāfistes vidusdaļā, robežojas ziemeļrietumos ar Bedfordšīru, ziemeļaustrumos — ar Ziemeļhārtfordšīru, austrumos — ar Velinhetfīldu, dienvidos — ar Hārtsmeru, bet rietumos — ar Trīriversu un Dakorumu. Distrikta administratīvais centrs un lielākā apdzīvotā vieta ir Sentolbansa.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Sentolbansas municipālo boro, Hārpendenas urbāno distriktu un lielāko daļu Sentolbansas lauku distrikta. Administratīvi distriktu veido ārpuspagastu teritorija (*unparished area*), kas iekļauj Sentolbansas ( iedzīvotāji) pilsētu un ko tieši pārvalda boro padome, Hārpendenas pilsēta ( iedzīvotāji), kā arī 8 pagasti.

## Ārējās saites
Palestīnas Demokrātiskā atbrīvošanās fronte

thumb|PDAF karogs
**Palestīnas Demokrātiskā atbrīvošanās fronte** () ir palestīniešu marksisma-ļeņiniskā un maoistskā politiskā un militārā organizācija. Tās nosaukums bieži tiek saīsināts uz **Demokrātiskā fronte** (الجبهة الديموقراطية). Tā ir Palestīnas Atbrīvošanas organizācijas locekle. Tai pieder kaujinieku spārns, kas iesaistīts bruņotā cīņā pret Izraēlu — Nacionālās pretošanās brigādes. Līdz 1999. gadam ANO un ASV atzina PDAF par teroristisku organizāciju, un Izraēlā tā joprojām tiek uzskatīta par tādu.

PDAF tika dibināta 1969. gadā, kas atdalījās no Palestīnas atbrīvošanas tautas frontes. PDAF mērķis ir izveidot Palestīnā sekulāru, sociālistisku valsti. Atšķirībā no *[[Hamās]]*, kas noraida Izraēlas kā valsts pastāvēšanu, organizācija atbalsta divu valstu konflikta risinājumu. Neraugoties uz kopīgo mērķi pretoties Izraēlai, *Hamās* un PDAF starpā bieži rodas konflikti ideoloģisko un taktisko atšķirību dēļ. Tajā pašā laikā ir arī sadarbības brīži, jo īpaši, kad jāapvieno spēki. Piemēram, Izraēlas operāciju laikā Gazā un Rietumkrastā abas organizācijas bieži vien koordinē savas darbības, neraugoties uz ideoloģiskajām atšķirībām.

PDAF visaktīvāk darbojas starp palestīniešiem Sīrijā un Libānā, bet neliela klātbūtne ir arī Rietumkrastā un Gazas joslā.

## Skatīt arī

* Izraēlas—Hamās karš (kopš 2023. gada)

## Ārējās saites
Pasniedzējs

**Pasniedzējs** ir akadēmiskā personāla pārstāvis, kas izglītības iestādēs nodarbojas ar studentu izglītošanu. Viņš sniedz zināšanas, attīsta prasmes un iemaņas un palīdz veidot audzēkņu pasaules uzskatu un vērtības. Pasniedzēji var strādāt dažādās izglītības iestādēs, tostarp vidējās profesionālās izglītības iestādēs, koledžās, universitātēs un specializētos mācību centros. Augstākās izglītības pasniedzējus sauc arī par docētājiem.

## Pasniedzēji augstskolās
Augstskolu pasniedzēji vada lekcijas, seminārus, laboratorijas darbus un praktiskās nodarbības. Viņi izstrādā mācību programmas un materiālus un pielāgo tos izglītības standartu prasībām un studentu vajadzībām. Pasniedzēji arī konsultē studentus par studijām, pētniecību un profesionālo izaugsmi, ka arī palīdz studentiem izvēlēties tēmas kursa darbiem un diplomdarbiem un sniedz atbalstu to izstrādes procesā.

## Atsauces

## Ārējās saites
Pasaules uzskats

**Pasaules uzskats** ir uzskatu, vērtējumu un tēlainu priekšstatu sistēma par pasauli un cilvēka vietu tajā, cilvēka vispārējā attieksme pret apkārtējo realitāti un sevi pašu. Pasaules uzskatu veido dažādi faktori, tostarp kultūra, izglītība, personīgā pieredze, sociālā vide un reliģija.

Pasaules uzskats ir svarīga cilvēka personības daļa, un tam ir būtiska nozīme mijiedarbībā ar apkārtējo pasauli, nosakot cilvēka uztveri, interpretāciju un reakciju uz dažādām dzīves situācijām.

Galvenie pasaules uzskata komponenti ir šādi:

* Kognitīvais komponents: zināšanas un uzskati par pasauli, zinātniskie un filozofiskie priekšstati.
* Vērtību komponents: vērtību spriedumi, ideāli, normas, morālie principi un vērtības, kas nosaka uzvedību un attieksmi pret dažādiem dzīves aspektiem.
* Emocionālais un gribas komponents: emocijas, jūtas, noskaņojums, kas ietekmē apkārtējās pasaules uztveri un vērtējumu.
* Praktiskais komponents: attieksme, kas nosaka cilvēka uzvedību un rīcību dažādās situācijās.

## Ārējās saites
Pieredze

**Pieredzes zināšanas** jeb vienkārši **pieredze**, arī **empīriskās zināšanas** jeb **empīrija**, ir zināšanu un prasmju kopums, ko cilvēks iegūst mijiedarbības procesā ar apkārtējo pasauli, kā arī savas iekšējās pieredzes procesā — maņu uztveres un smadzeņu garīgās darbības kopums. Pieredzes zināšanas atšķiras no teorētiskajām zināšanām ar to, ka to pamatā ir konkrēti piemēri un situācijas, nevis abstrakti principi un jēdzieni.

Pieredzes zināšanām ir būtiska nozīme profesionālo un dzīves prasmju attīstīšanā, kas nepieciešamas, lai sekmīgi veiktu dažādus uzdevumus, kā arī palīdz pārbaudīt un pilnveidot teorētiskās zināšanas, padarot tās precīzākas un piemērojamākas.

## Ārējās saites
.рф

**.рф** ir Krievijas Interneta augstākā līmeņa domēns (ccTLD).

Atklāts 2010. gada 13. maijā. Pirmais kirilicas domēns internetā. Atšķirība no iepriekš ieviestā ".ru" domēna ir tā, ka ".рф" domēnā visi otrā līmeņa nosaukumi tiek rakstīti tikai kirilicā. 2014. gadā tas bija visvairāk izmantotais internacionalizētais valsts koda augstākā līmeņa domēns ar aptuveni  domēna vārdu.

## Atsauces

## Ārējās saites
2008. gada Krievijas prezidenta vēlēšanas

thumb|2008. gada prezidenta vēlēšanu rezultāti Krievijas Federācijā
**2008. gada Krievijas prezidenta vēlēšanas** notika 2008. gada 2. martā saskaņā ar Krievijas Federācijas Padomes rezolūciju.

Kandidāti uz Krievijas prezidenta amatu bija: no partijas "Vienotā Krievija" 2007. gada 17. decembrī oficiāli izvirzītais un Krievijas prezidenta Vladimira Putina atbalstītais kandidāts, kā arī no partijām "Taisnīgā Krievija", "Pilsoniskais spēks", "Agrārā partija" — Dmitrijs Medvedevs, no Krievijas Federācijas Komunistiskās partijas — Genadijs Zjuganovs, no Krievijas Liberāldemokrātiskās partijas — Vladimirs Žirinovskis, Krievijas Demokrātiskās partijas līderis Andrejs Bogdanovs.

Toreizējais Krievijas prezidents Vladimirs Putins saskaņā ar Krievijas Konstitūciju (81. panta 3. punkts) nebija tiesīgs kandidēt uz prezidenta amatu trešo reizi pēc kārtas.
[thumb|Par Krievijas prezidentu tika ievēlēts [Dmitrijs Medvedevs]]
Saskaņā ar Krievijas Federācijas Centrālās vēlēšanu komisijas 2008. gada 7. marta lēmumu Nr. 104/777-5 "Par Krievijas Federācijas prezidenta vēlēšanu rezultātiem", kas 2008. gada 8. martā publicēts laikrakstā *Rossijskaja gazeta*, par Krievijas Federācijas prezidentu ar 70,28% balsu tika ievēlēts Dmitrijs Medvedevs.

Dmitrijs Medvedevs stājās Krievijas prezidenta amatā 2008. gada 7. maijā.

## Starptautisko novērotāju novērtējums
Eiropas Padomes Parlamentārās asamblejas novērotāji uzskata, ka vēlēšanu rezultāti patiešām atspoguļo tautas gribu. EP Parlamentārās asamblejas novērotāji norādīja uz vairākiem pārkāpumiem vēlēšanu laikā: novērotājiem bija jautājumi par kandidātu reģistrāciju; tika pievērsta uzmanība tam, ka kandidātiem nebija vienlīdzīgas piekļuves plašsaziņas līdzekļiem; tika pievērsta uzmanība administratīvo resursu izmantošanai, lai nodrošinātu lielāku vēlētāju aktivitāti. Novērotāji uzskata, ka tas viss rada šaubas par vēlēšanu godīgumu. Tomēr novērotāji secina, ka pat tad, ja iepriekš minētie trūkumi tiktu novērsti, balsošanas rezultāti nebūtu mainījušies.

## Protesti
Saskaņā ar Krievijas CVK datiem vēlētāji sabojāja 1,3% () biļetenu. Lielākais sabojāto biļetenu skaits bija Kemerovas apgabalā (3,4 %). Turklāt 445 vēlēšanu zīmes no vēlēšanu iecirkņa aiznesa vēlētāji, kuri nebija nobalsojuši.

Nākamajā dienā pēc vēlēšanām opozīcijas koalīcija "Cita Krievija" Maskavā un Sanktpēterburgā plānoja "Nesaskaņas gājienus". Maskavā tiesībaizsardzības iestādes pārtrauca akciju, pirms tā vēl varēja sākties, jo tā notika bez atļaujas. Daudzus aktīvistus iepriekš atpazina un arestēja Krievijas OMON. Sanktpēterburgā opozīcija saņēma atļauju gājienam un to rīkoja bez jebkādiem šķēršļiem no varas iestāžu puses. Marša rezultātā tika pieņemta rezolūcija, kurā tika nosodīta varas iestāžu rīcība, gatavojoties vēlēšanām un tās rīkojot, un aicināts veikt "radikālas politiskās reformas".

## Atsauces

## Ārējās saites
Ekonomiskā ideoloģija

**Ekonomiskā ideoloģija** ietver uzskatu un principu sistēmu, kas nosaka ekonomikas politiku un praksi sabiedrībā. Dažādām ekonomikas ideoloģijām ir savi uzskati par valsts, tirgus, privātīpašuma un citu saimnieciskās darbības aspektu lomu.

Tā atšķiras no ekonomikas teorijas ar to, ka tās pieeja ir normatīva, nevis tikai skaidrojoša, savukārt ekonomikas teoriju mērķis ir radīt precīzus skaidrojošus modeļus, lai aprakstītu, kā ekonomika pašlaik darbojas. Labs veids, kā noteikt, vai kādu ideoloģiju var klasificēt kā ekonomisko ideoloģiju, ir noskaidrot, vai tai ir raksturīgs specifisks un detalizēts ekonomiskais viedoklis.

Galvenās ekonomiskās ideoloģijas:

* Kapitālisms. Pamatprincipi: Brīvais tirgus, privātīpašums, minimāla valsts iejaukšanās, ekonomiskā darbība balstās uz konkurenci un peļņas gūšanu. Piemēri: ASV, lielākā daļa rietumu valstu.

* Sociālisms. Pamatprincipi: ražošanas līdzekļu kolektīvās vai valsts īpašumtiesības, plānveida ekonomika, vienlīdzība. Ekonomiskās darbības mērķis ir apmierināt sabiedrības vajadzības un mazināt sociālo nevienlīdzību. Piemēri: Kuba, Ziemeļkoreja (ekstrēma forma), Skandināvijas valstis (jaukta forma).

* Komunisms. Pamatprincipi: Nav privātīpašuma, vispārēja kolektivizācija, bezšķiru sabiedrība. Mērķis ir panākt sabiedrību, kurā visi resursi un produkcija pieder visiem sabiedrības locekļiem un tiek sadalīti atbilstoši vajadzībām. Piemēri: vēsturiski — Padomju Savienība.

* Liberālisms (ekonomiskais liberālisms). Pamatprincipi: Brīvā tirdzniecība, ierobežota valdības iejaukšanās, ierobežojumu atcelšana. Uzsvars uz indivīda brīvībām un tiesībām, tirgus ekonomika. Piemēri: Liberālās ekonomikas politikas variācijas ir sastopamas ASV, Apvienotajā Karalistē un citās Rietumeiropas valstīs.

Katrai no ideoloģijām ir savas stiprās un vājās puses, un bieži vien valstis izmanto vairāku ideoloģiju elementus, lai izveidotu jauktas ekonomiskās sistēmas, kas pielāgotas to unikālajiem apstākļiem un vajadzībām.

## Ārējās saites
Strādnieks un kolhozniece

thumb|Strādnieks un kolhozniece
**"Strādnieks un kolhozniece"** ir piemineklis, ko radījusi Latvijas krievu izcelsmes padomju tēlniece Vera Muhina. Pieminekli atklāja 1937. gadā un tas kļuva par vienu no padomju laika simboliem. Tas ir 24,5 metrus augsts piemineklis (kopā ar postamentu — 34,5 metri), kas izgatavots no nerūsējošā tērauda.
thumb|1937. gada ''Expo'' paviljons Parīzē
Skulptūrā ir attēlotas divas figūras, kas kustas uz priekšu: strādnieks ar āmuru un kolhozniece ar sirpi, simbolizējot strādnieku un zemnieku savienību, kā arī Padomju Savienības spēku un progresu. Pieminekli izveidoja padomju paviljonam 1937. gada Pasaules izstādē Parīzē, kur tas atstāja milzīgu iespaidu uz apmeklētājiem.

Pēc izstādes pieminekli pārveda uz Maskavu un uzstādīja pie Vissavienības Tautsaimniecības sasniegumu izstādes (tagad Tautsaimniecības sasniegumu izstāde).

Piemineklis 2003. gadā demontēja restaurācijai un 2009. gadā uzstādīja no jauna.

## Ārējās saites
Džons Makuks

**Džons Tomass Makuks** (; dzimis 1944. gada 20. jūnijā) ir amerikāņu aktieris. Vislabāk pazīstams pēc Ērika Forestera lomas telesabiedrības CBS seriālā "Hameleonu rotaļas".

## Biogrāfija
Džons Makuks dzimis 1944. gada 20. jūnijā Venturā, Kalifornijā, ASV. Mācījies Longbīčas Štata universitātē Dienvidkalifornijā. Makuka talantu atklāja filmu studijas *[[Warner Bros.]]* dibinātājs Džeks Vorners, noskatoties viņa uzstāšanos mūzikla "Vestsaidas stāsts" 1964. gada Brodvejas jauniestudējumā. Parakstījis līgumu ar kinostudiju *[[Universal Studios]]*, tomēr īsi pēc tam iesaukts uz diviem gadiem dienestā ASV Armijā. Reiz strādājis par gidu Disnejlendā.

Makuks no 1975. gada oktobra līdz 1980. gada februārim atveidoja Lensu Prentisu ziepju operā *[[The Young and the Restless]]*, atstājot seriālu, kad tā sērijas ilgumu pagarināja līdz stundai. Kopš 1987. gada marta viņš spēlē Ērika Forestera lomu seriālā "Hameleonu rotaļas". Pašlaik Makuks un Ketrīna Kellija Lenga (Brūka Logana) ir divi pēdējie seriāla oriģinālie aktieri, kuri joprojām filmējas un abi debitēja pirmajā sērijā. Makuks ir tikai astoņus gadus vecāks par Ronu Mosu, kurš seriālā iepriekš spēlēja Ērika dēlu Ridžu.

2001., 2012. un 2018. gadā Makuks nominēts *Daytime Emmy* balvai kategorijā "Labākais galvenās lomas aktieris dramatiskajā seriālā" par Ērika Forestera lomas atveidojumu. 2022. gadā Makuks beidzot saņēma šo balvu.

## Privātā dzīve
Makukam patīk muzicēt un viņš šo hobiju ir parādījis "Hameleonu rotaļās", dziedot un spēlējot klavieres. 1994. gadā izdotais CD *John McCook sings Bold & Beautiful Love Songs* bija populārs Eiropā.

Džons Makuks kopš 1980. gada precējies ar bijušo aktrisi Loretu Spengu, ar kuru viņam ir trīs bērni: Džeiks, Rebeka un Mollija. Iepriekš viņš bija precējies divas reizes, tostarp ar britu-amerikāņu dejotāju un aktrisi Džuljetu Prouzu (*Juliet Prowse*), kura 1972. gada augustā dzemdēja dēlu Setu Makuku. Džons Makuks dzīvo kopā ar ģimeni Lielajā Losandželosā.

## Atsauces

## Ārējās saites

* ''Instagram'' profils
Publicistika

**Publicistika** ir literatūras un žurnālistikas žanrs, ko raksturo aktuālo sociālpolitisko, kultūras un ekonomisko notikumu analīze, komentāri un kritiskas pārdomas, kā arī lasītāja ietekmēšana ar spilgtiem, pārliecinošiem argumentiem un pasniegšanas stila palīdzību.

Publicistikas žanri ietver rakstus, reportāžas, esejas, intervijas, recenzijas un cita veida tekstus, kuriem var būt gan informatīvs, gan aģitācijas raksturs. Publicistiku bieži izmanto, lai paustu autoru viedokli, kā arī rosinātu sabiedrisko diskusiju.

## Skatīt arī

* Publicistikas stils
Brēmenes iela

**Brēmenes iela** var būt:

* Brēmenes iela — iela Rīgā;
* Brēmenes iela — iela Salaspils pagasta Pikalnē.
Araniešu valoda

thumb|Araniešu valodas izplatība
**Araniešu valoda** ir gaskoniešu valodas dialekts (oksitāņu valodas paveids, kas pieder romāņu valodu grupai un tiek lietots Francijas dienvidos), kurā runā Aranas ielejā Katalonijas autonomajā reģionā Spānijā. Katalonijā tai ir oficiāls statuss (kopš 2006. gada, kad tika pieņemti jaunie Katalonijas statūti, araniešu valoda visā Katalonijas teritorijā ir viena no oficiālajām valodām kopā ar katalāņu un spāņu valodām; iepriekš šis statuss bija spēkā tikai Aranas ielejā), un kopš 1984. gada tā tiek mācīta skolās.

Tā ir dzimtā valoda aptuveni 2600+ cilvēkiem un otrā valoda 2100 cittautiešiem (2001. gada dati). Aptuveni 90 % ielejas iedzīvotāju to saprot un 65 % prot tajā runāt.

## Atsauces

## Ārējās saites

* Araniešu valoda Katalonijā  — Eiropas Reģionālo vai minoritāšu valodu hartas datu bāze
* Araniešu valodas apmācība
Gaskoniešu valoda

**Gaskoniešu valoda** ir oksitāņu valodas paveids, kurā runā galvenokārt Gaskoņas reģionā Francijā. Daži pētnieki uzskata, ka tā ir atšķirīga valoda.

Katalonijā līdzās katalāņu un spāņu valodām runā arī araniešu valodā, kas ir gaskoniešu valodas dienvidu dialekts. Lielākā daļa reģiona iedzīvotāju runā visās trīs valodās, kas rada zināmu spāņu un katalāņu valodas ietekmi. Abas šīs ietekmes to arvien vairāk atšķir no Francijā lietotajiem gaskoniešu dialektiem.

## Ārējās saites